Gardurile amplasate în Piața Victoriei, în zona unde de obicei au loc proteste, au fost puse de Primăria Capitalei pentru a putea asfalta și igieniza locul, a declarat, miercuri, viceprimarul Capitalei, Aurelian Bădulescu, citat de HotNews.

Bădulescu susține că nu se interzice niciun protest și că, după ce se fac aceste lucrări, oricine poate veni în fața sediuluii Guvernului.

"Este o decizie a administratiei publice alese prin vot popular in iunie 2016. Vrem sa facem reparatii la carosabil si dezinsectia cat si curatenia carosabilului si sa nu mai intre lumea care nu are ce sa caute acolo. Celor de la CartelAlfa nu le-am putut da autorizatie pentru protest fiindca acolo era in desfasurare o adunare neautorizata, iar conform legii nu pot sa autorizez doua activitati in acelasi spatiu. Deci, gardurile sunt puse acolo sa nu mai intre cine vrea cat fac curatenie acolo. Dupa ce facem curatenie iau gardurile. NU stiu cat dureaza curatenia, ca nu am eu programul. Este si adunarea parlamentara NATO, sunt niste masuri mai delicate. Dupa aceea poate sa vina oricine. Eu nu pot sa interzic protestele. Fiecare face protest unde vrea. Toata lumea care a venit a primit autorizatie", a explicat viceprimarul Aurelian Badulescu.